Rikunarita-ORG/Wikinium huggingface dataset:
# Hugo-verðlaunin

Hugo-verðlaun frá ýmsum tímum sýnd á Worldcon í Helsinki 2017.
**Hugo-verðlaunin** eru bókmenntaverðlaun sem veitt eru fyrir bestu skáldverk í flokki vísindaskáldskapar eða fantasíu. Verðlaunin eru kosin af þeim sem mæta á Worldcon-ráðstefnuna sem haldin er árlega. Verðlaunin draga nafn sitt af bandaríska ritstjóranum Hugo Gernsback. Þau voru fyrst veitt á 11. Worldcon-ráðstefnunni í Philadelphia árið 1953. Ásamt Nebula-verðlaununum eru Hugo-verðlaunin þekktustu verðlaun fyrir vísindaskáldskap í heiminum.

Upphaflega voru verðlaunin veitt í 7 flokkum, en þeir hafa breyst í gegnum tíðina og eru nú 15 talsins. Þar á meðal eru fjögur verðlaun fyrir bestu skáldsögu í mismunandi lengdum (smásögu, nóvellettu, nóvellu og skáldsögu), bestu ritröð, bestu myndskreytingar o.s.frv. Verðlaunagripurinn er alltaf stílfærð eldflaug, en er annars breytilegur frá ári til árs.

## Tilvísanir

  *Þessi grein er stubbur. Þú getur hjálpað til með því að bæta við greinina.*
# Santa Cruz de Tenerife

Santa Cruz de Tenerife
Auditorio de Tenerife
**Santa Cruz de Tenerife**, einnig nefnd **Santa Cruz**, er borg á spænsku eyjunni Tenerife sem er ein af Kanaríeyjum. Hún er höfuðborg Kanaríeyja ásamt Las Palmas. Íbúar borgarinnar eru um 205.279 (2014). Borgin Santa Cruz er nálægt San Cristóbal de La Laguna.

## Merkisstaður

* Auditorio de Tenerife
* Iglesia Matriz de la Concepción
* Náttúrugripa- og mannvistarsafnið í Santa Cruz de Tenerife
* Torres de Santa Cruz

## Heimildir

* Santa Cruz de Tenerife, opinbert vefsetur Geymt 22 júní 2017 í Wayback Machine
# Łódź

Piotrkowska-gata í Łódź
Łódź
**Łódź** er fjórða stærsta borg Póllands og liggur í miðju landinu í samnefndu héraði. Fólksfjöldinn var um 639.890 árið 2025. Łódź er höfuðborg samnefnds héraðs og liggur um það bil 135 km suðvestan við Varsjá. Skjaldarmerki borgarinnar er bátur, þar sem orðið *łódź* þýðir „bátur“ á pólsku. Łódź er mikilvæg miðstöð fyrir vefnaðariðnað og raftækjaiðnað, auk og kvikmyndagerðar og afþreyingar. Borgin er líka mikilvæg akademísk og menningarleg miðstöð en þar eru tveir háskólar, þar á meðal kvikmyndaháskóli, og fjöldi leikhúsa, minjasafna og annarra menningarstofnana.

Łódź hefur stækkað mikið undanfarin ár og þar er verið að fjárfesta mikið. Hún hefur stöðuna „powiat“ og íbúarnir á storborgarsvæðinu eru um það bil 1.150.000.

Borgin fékk bæjarréttindi af Vladislav 2. Jagello konungi árið 1423. Samt sem áður var það ekki fyrir 19. öld að Łódź þróaðist í borg, árið 1820 voru áðeins nokkrar þúsundir íbúa þar. Þá breyttist hún í eina stærstu vefnaðariðnaðarborgina í Evrópu og íbúarnir voru hálf milljón rétt fyrir seinni heimsstyrjöldina. Útþensla borgarinnar stöðvaði á meðan á heimstyrjöldinni stóð en hún varð óopinber höfuðborg Póllands þangað til Varsjá varð endurbyggð.

## Neðanmálsgreinar

  *Þessi landafræðigrein er stubbur. Þú getur hjálpað til með því að bæta við greinina.*
# Olíuborpallur

Olíuborpallurinn P-51 undan strönd Brasilíu
**Olíuborpallur** er stór bygging með búnað til að bora eftir, dæla og vinna jarðolíu og jarðgas á hafi úti. Sumir olíuborpallar hafa auk þess tanka til að geyma olíu þar til hún er sótt af tankskipum. Olíuborpallar eru auk þess með aðstöðu fyrir starfsfólk pallsins.

Olíuborpallar eru ýmist reistir frá hafsbotninum eða fljótandi á flotholtum. Hæsti borpallur heims er Petronius í Mexíkóflóa sem stendur á stálgrind í 610m hæð miðað við sjávarbotninn. Hann er með hæstu byggingum heims en aðeins 75m af hæðinni eru ofansjávar.

  *Þessi grein er stubbur. Þú getur hjálpað til með því að bæta við greinina.*
# Lígúríuhaf

Kort sem sýnir Lígúríuhaf
**Lígúríuhaf** er hafsvæði í Miðjarðarhafi milli Ítölsku rívíerunnar (Lígúría og Toskana) og Korsíku. Suðaustan við hafið er Tyrrenahaf. Hafið heitir eftir Lígúrum sem bjuggu þar í fornöld. Þrjú lönd eiga strendur að hafinu: Ítalía, Frakkland og Mónakó.

  *Þessi landafræðigrein er stubbur. Þú getur hjálpað til með því að bæta við greinina.*